rejauldu/bengali-wikipedia huggingface dataset:
শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা সঙ্গীতধর্মী বা হাস্যরসাত্মক টেলিভিশন ধারাবাহিকের জন্য প্রদান করা হয়। প্রামাণ্য ধারাবাহিক ও মিনি ধারাবাহিকও এই বিভাগের জন্য উপযুক্ত। ১৯৬২ থেকে ১৯৬৮ সাল পর্যন্ত শ্রেষ্ঠ টেলিভিশন ধারাবাহিক বিভাগে গোল্ডেন গ্লোব পুরস্কার বিভাগেই সঙ্গীতধর্মী, হাস্যরসাত্মক ও নাট্যধর্মী টেলিভিশন ধারাবাহিকের পুরস্কার প্রদান করা হত। ১৯৬৯ সালের আয়োজন থেকে শ্রেষ্ঠ নাট্যধর্মী টিভি ধারাবাহিক এবং শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার এই দুটি বিভাগে পৃথক পুরস্কার প্রদান করা হচ্ছে।  অল ইন দ্য ফ্যামিলি সর্বোচ্চ চারবার এই বিভাগে পুরস্কার লাভ করে। এই বিভাগে সাম্প্রতিকতম বিজয়ী ধারাবাহিক ফ্লিব্যাগ।  একাধিকবার বিজয়ী  ৪ বার  অল ইন দ্য ফ্যামিলি  ৩ বার  দ্য গোল্ডেন গার্লস  সেক্স অ্যান্ড দ্য সিটি  ট্যাক্সি  ২ বার  অ্যালি ম্যাকবিল  বার্নি মিলার  দ্য ক্যারল বার্নেট শো  ডেস্পারেট্‌ হাউজওয়াইভ্‌স  ফেম  গ্লি  নেটওয়ার্ক অনুযায়ী মোট পুরস্কার   এনবিসি - ১৭  সিবিএস - ১৩  এবিসি - ১১   এইচবিও - ৬  ফক্স - ৫  অ্যামাজন - ৪   বিবিসি - ১  নেটফ্লিক্স - ১  এফএক্স - ১  সিন্ডকেটেড - ১  আরও দেখুন  শ্রেষ্ঠ নাট্যধর্মী টিভি ধারাবাহিক বিভাগে গোল্ডেন গ্লোব পুরস্কার  শ্রেষ্ঠ হাস্যরসাত্মক ধারাবাহিক বিভাগে ক্রিটিকস চয়েস টেলিভিশন পুরস্কার  সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার  হাস্যরসাত্মক ধারাবাহিকে সেরা অভিনয় পারদর্শিতা বিভাগে স্ক্রিন অ্যাক্টরস গিল্ড পুরস্কার  তথ্যসূত্র  বহিঃসংযোগ  বিষয়শ্রেণী:গোল্ডেন গ্লোব পুরস্কার বিষয়শ্রেণী:সেরা সঙ্গীতধর্মী বা হাস্যরসাত্মক ধারাবাহিক বিভাগে টেলিভিশন পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
ইরাক অঙ্গীকার পদক  হচ্ছে ইরাক সরকার কর্তৃক ২০১১ সালের ১১ই জুন শুরু করা একটি সামরিক প্রচারণা পদক। মার্কিন যুক্তরাষ্ট্রের প্রতিরক্ষা মন্ত্রণালয়ের সেক্রেটারিকে এক চিঠির মাধ্যমে ইরাকের প্রতিরক্ষামন্ত্রী সাদৌন আল-দলামি ইরাক যুদ্ধে অবদান রাখা সৈন্যদের এই পদক প্রদান করেন।Iraq Medal of Commitment - Medals of America আজ পর্যন্ত মার্কিন যুক্তরাষ্ট্র ও ইরাক যুদ্ধে অংশগ্রহণকারী সৈন্যরা এই পদক পরিধান করার অনুমতি পাননি। ২০১৩ সালে অবশ্য মার্কিন যুক্তরাষ্ট্র থেকে জানানো হয় যে, তারা এখনো ইরাকের সরকার থেকে সৈন্যদের দেয়ার জন্য পদক হাতে পায়নি। শুধুমাত্র ২০১১ সালের ১ই ডিসেম্বর ততকালীন সহকারী রাষ্ট্রপতি জো বাইডেনকে একমাত্র পদক উপহার দেয়া হয়েছিল।Iraqi Government honors commitment of American service members   যোগ্যতা  পদক প্রাপ্তির জন্য একজন ব্যক্তিকে ১৯শে মার্চ ২০০৩ থেকে ৩১শে ডিসেম্বর ২০১১ সময়কালে অন্তত ৩০ দিন একটানা অথবা সর্বমোট ৬০ দিন ইরাকের সীমানার মাঝে সেবা প্রদান করতে হবে। ইরাকে, জল, স্থল এবং আকাশসীমা; যেকোনো সীমার মাঝে দায়িত্বপালন এক্ষেত্রে গ্রহণযোগ্য হয়। বিমানচালক ও বিমানকর্মীদের জন্য, ইরাকের আকাশ সীমায় বিভিন্ন মিশনে অংশগ্রহণ করে তাদের প্রতিটি দিনের অভিযানের জন্য মাত্র একদিন গণনা করা হবে। এছাড়াও যেসকল সদস্য ইরাকে যুদ্ধকালীন সময়ে দায়িত্বপালনের সময় আহত বা ক্ষতিগ্রস্ত হয়েছিলেন, তাদের ক্ষেত্রে উপর্যুক্ত সময় গণনা গ্রাহ্য হবে না।   আবির্ভাব  বাম|থাম্ব|২০১১ সালে জো বাইডেনকে ইরাকের সরকারি অঙ্গীকার দিবসে পদক তুলে দেয়া হয়। অঙ্গীকার পদকটি (প্রতিশ্রুতি পদক)Iraq Commitment Medal on display হচ্ছে সোনালী বর্ণের এবং এনামেলসহ এর ব্যাস ১৯/১৬। সম্মুখভাগে ইরাকের যেসব অঞ্চলে অপারেশন চালানো হয়েছিল এতে তার প্রতিকায়ন করা হয়েছে। দুইটি লাইন দ্বারা টাইগ্রিস ও ইউফ্রেতিস নদীকে বোঝানো হয়, যা দ্বারা "দুই নদীর দেশ" বোঝানো হয়েছে; যা ইরাকের অন্য অনেক পরিচিতির মাঝে অন্যতম। দুইটি হাতের মাধ্যমে ইরাক এবং তার বন্ধু রাষ্ট্রদের বন্ধন ফুটিয়ে তোলা হয়েছে। একদম শীর্ষে থাকা একটি তারকা দ্বারা ইরাকের সাত সম্প্রদায়ের (সুন্নী, শিয়া, কুর্দ, তুর্ক, আসিরীয়, ইয়াজিদি, আরমেনীয়) মানুষের মধ্যকার একতা, উজ্জ্বল, উন্নত ও মুক্ত ভবিষ্যতের আশাবাদ ব্যক্ত করা হয়েছে। পদকটিতে একই সাথে আরবি ও ইংরেজি ভাষায় বৃত্তাকারে একটি লেখা উল্লেখ করা হয়েছে, যেন তা ইরাক ও তার বন্ধু সম্প্রদায়ের মধ্যকার ঘনিষ্ঠ সম্পর্ককে ফুটিয়ে তোলে।  পদকের অপরদিকে ইরাকের উজ্জ্বল ও আশাব্যঞ্জক ভবিষ্যতের প্রতীকরূপে একটি সূর্য খচিত রয়েছে। আড়াআড়িভাবে থাকা দুইটি তলোয়ার দ্বারা যৌথ বাহিনী ও ইরাকের নিরাপত্তা বাহিনীর যৌথ প্রচেষ্টায় ইরাকে গণতন্ত্র পুনঃপ্রতিষ্ঠার প্রচেষ্টাকে ফুটিয়ে তোলা হয়েছে। স্বর্ণ সম্মান ও উচ্চ পর্যায়ের অর্জনের প্রতীক। যৌথ প্রতিজ্ঞা (Joint Commitment) ইংরেজি ও আরবি দুই ভাষাতেই লেখা রয়েছে, যেটি দ্বারা ইরাক ও তার বন্ধু রাষ্ট্রের একতা বোঝানো হয়েছে। পদকে খচিত তাল গাছের পাতা দ্বারা অভিযানে যৌথ বাহিনীর সদস্যদের আত্মত্যাগকে রূপক আকারে উপস্থাপন করা হয়েছে।  পদকের সবুজ রং ইসলাম, লাল রং স্বাধীনতার জন্য লড়াইয়ের সাহসিকতার প্রতি শ্রদ্ধাকে প্রকাশ করে। সাদা বর্ণ মহত্ত্ব এবং কালো বর্ণ ইসলামের সাফল্যকে বোঝায়। বাদামী রঙ দিয়ে মেসোপটেমিয়ার বালুকাবেলা উপস্থাপন করা হয়েছে।   তথ্যসূত্র   বিষয়শ্রেণী:ইরাক বিষয়শ্রেণী:২০১১-এ প্রবর্তিত পুরস্কার বিষয়শ্রেণী:সামরিক অভিযান পদক বিষয়শ্রেণী:ইরাক যুদ্ধ
এফ্রাইন আমেস্কুয়া (; ৩ আগস্ট ১৯০৭ – ১৫ সেপ্টেম্বর ১৯৭০) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের পুরো সময় আতলান্তে এবং মেক্সিকোর হয়ে একজন মধ্যমাঠের খেলোয়াড় হিসেবে খেলেছিলেন।  ১৯২৮–২৯ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১৫ মৌসুম অতিবাহিত করে অবসর গ্রহণ করেছিলেন।  ১৯৩০ সালে, আমেস্কুয়া মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ২ ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।   ব্যক্তিগত জীবন  এফ্রাইন আমেস্কুয়া ১৯০৭ সালের ৩রা আগস্ট তারিখে, মেক্সিকোর লেওনে জন্মগ্রহণ করেছিলেন এবং ১৯৭০ সালের ১৫ই সেপ্টেম্বর তারিখে মাত্র ৬৩ বছর বয়সে মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল  মেক্সিকো  ১৯৩০  ২  ০    তথ্যসূত্র    বহিঃসংযোগ       বিষয়শ্রেণী:১৯০৭-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:মেক্সিকীয় ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ইদ্রিস আহমদ (জন্ম: সেপ্টেম্বর ১৩, ১৮৯৪ - মৃত্যু: অক্টোবর ৯, ১৯৬৬) উপমহাদেশের একজন প্রবীণ রাজনীতিবিদ। যুক্তফ্রন্ট এর প্রার্থী হিসেবে ১৯৫৪ সালে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।   প্রাথমিক জীবন  ইদ্রিস আহমদ চাঁপাইনবাবগঞ্জের শিবগঞ্জ উপজেলার দাদনচক গ্রামের এক মুসলিম পরিবারে ১৮৯৪ সালে জন্মগ্রহণ করেন। তিনি মুর্শিদাবাদের নিমতিতা উচ্চ বিদ্যালয় থেকে এন্ট্রাস পাশ করেন ১৯১৩ সালে, রাজশাহী কলেজ থেকে ১৯১৫ সালে এফ.এ এবং একই কলেজ থেকে ১৯১৭ সালে ডিস্টিংশনসহ প্রথম শ্রেণীতে বি.এ. পাশ করেন।   রাজনীতি  শেরে বাংলা এ. কে. ফজুলুল হক এর ঘনিষ্ঠ একজন রাজনীতিবিদ হিসেবে পরিচিত ছিলেন তিনি। তিনি তৎকালীন কৃষক প্রজা পার্টির কেন্দ্রীয় কমিটির সদস্য ও আঞ্চলিক নেতা ছিলেন। ১৯২৮ সালে তঃকালীন দুর্লভপুর ইউনিয়ন বোর্ডের প্রেসিডেন্ট নির্বাচিত হন তিনি। এর পরে মালদহ জেলা বোর্ড এর ভাইস চেয়ারম্যান নির্বাচিত হন। ১৯৩৭ সালে আইনসভার নির্বাচনে দক্ষিণ মালদহ আসনে মুসলিম লীগের প্রভাবশালী প্রার্থীকে বিপুল ভোটের পরাজিত করে আইন সভার সদস্য নির্বাচিত হন।  ঐতিহাসিক দেশ বিভাগের পরে ১৯৪৮ সালে তিনি রাজশাহী জেলা বোর্ডের সদস্য নির্বাচিত হন। এরপর ১৯৫৪ সালে যুক্তফ্রন্ট এর প্রার্থী হিসেবে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।   সমাজসেবা  ইদ্রিস আহমেদ অষ্টম শ্রেনীতে পড়াকালীন সময়ে নিজ উদ্যগে একটি স্কুল প্রতিষ্ঠা করেন। পরবর্তিতে তিনি তার জীবনে মোট আট টি শিক্ষা প্রতিষ্ঠান গড়ে তোলেন। ১৯৫৬ সালে তৎকালীন প্রাদেশিক প্রধানমন্ত্রীর রাজনৈতিক উপদেষ্টা হিসেবে তিনি রাজশাহী বিশ্ববিদ্যালয় প্রতিষ্ঠার জন্য জেলা ম্যাজিস্ট্রেটের সাথে সরকারের পক্ষে জমি একুয়ার করাসহ গুরুত্বপূর্ণ ভূমিকা পালন করেন। পরবর্তীতে রাজশাহী বিশ্ববিদ্যালয়ের দু’বার জ্যেষ্ঠতম সিনেট সদস্য নির্বাচিত হন।  সমাজসেবা এবং রাজনীতির পাশাপাশি তিনি তার জীবনে বেশ কিছু গবেষণাধর্মী বই লিখেছেন যার কিছু প্রকাশিত গ্রন্থের মধ্যে আছে পতিত ইসলাম, মোসলেম অভাব, বংগ দেশের সংক্ষিপ্ত ইতিহাস, কৃষকের মর্মবাণী, লাক্ষা আবাদ, মানুষ না মেথর, জবা (উপন্যাস), লাল গোলাপ (উপন্যাস), তিন তালাকে বিপত্তি (উপন্যাস) প্রভৃতি।   মৃত্যু  সমাজসেবী, রাজনীতিবিদ ইদ্রিস আহমদ ৯ অক্টোবর ১৯৬৬ সালে মৃত্যবরণ করেন   তথ্যসূত্র   বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:১৮৯৪-এ জন্ম বিষয়শ্রেণী:১৯৬৬-এ মৃত্যু
হোর্হে কুয়েঙ্কা বারেনো (, ; জন্ম: ১৭ নভেম্বর ১৯৯৯; হোর্হে কুয়েঙ্কা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর সেহুন্দা দিভিসিওনের ক্লাব আলমেরিয়া এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।  ২০১৫–১৬ মৌসুমে, স্পেনীয় ফুটবল ক্লাব আলকোরকোনের যুব পর্যায়ের হয়ে খেলার মাধ্যমে কুয়েঙ্কা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, প্রথমে স্পেনীয় ক্লাব আলকোরকোন বি-এর হয়ে খেলার মাধ্যমে এবং পরবর্তীতে আলকোরকোনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, আলকোরকোনের হয়ে তিনি ৫ ম্যাচে অংশগ্রহণ করেছেন। অতঃপর ২০১৭–২০ মৌসুমে তিনি স্পেনীয় ক্লাব বার্সেলোনা বি-এ যোগদান করেছেন, বার্সেলোনা বি-এর সাথে চুক্তিবদ্ধ থাকাকালীন তিনি বার্সেলোনায় অন্তর্ভুক্ত হয়েছিলেন, তবে সেখানে তিনি একটি ম্যাচেও অংশগ্রহণ করেননি। বার্সেলোনা বি-এ ৩ মৌসুম অতিবাহিত করার পর ভিয়ারিয়ালের সাথে চুক্তি স্বাক্ষর করেছেন। ২০২০–২১ মৌসুমে, তিনি ধারে ভিয়ারিয়াল হতে আলমেরিয়ায় যোগদান করেছেন।  ২০১৭ সালে, কুয়েঙ্কা স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।  দলগতভাবে, কুয়েঙ্কা এপর্যন্ত ১টি শিরোপা জয়লাভ করেছেন, যা তিনি বার্সেলোনা বি-এর হয়ে জয়লাভ করেছেন।  প্রারম্ভিক জীবন হোর্হে কুয়েঙ্কা বারেনো ১৯৯৯ সালের ১৭ই নভেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। তার ছোট ভাই দাবিদ কুয়েঙ্কাও একজন ফুটবল খেলোয়াড়।  আন্তর্জাতিক ফুটবল কুয়েঙ্কা স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালের ১৪ই নভেম্বর তারিখে তিনি পর্তুগাল অনূর্ধ্ব-১৯ দলের বিরুদ্ধে এক প্রীতি ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আগ্রুপাসিওন দেপোর্তিবা আলকোরকোনের খেলোয়াড় বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:মাদ্রিদের ফুটবলার
আনন্দ বিহার টার্মিনাল (স্টেশন কোড: এএনভিটি) ভারতের দিল্লি শহরের আনন্দ বিহার এলাকার একটি রেল স্টেশন। এটি ভারতীয় রেলের উত্তর রেল অঞ্চলের দিল্লি রেলওয়ে বিভাগের প্রশাসনিক নিয়ন্ত্রণাধীন।  এই স্টেশনটি আনুষ্ঠানিকভাবে ২০০৯ সালের ১৯ শে ডিসেম্বর তৎকালীন কেন্দ্রীয় রেলমন্ত্রী মমতা বন্দ্যোপাধ্যায় ও দিল্লির মুখ্যমন্ত্রী শীলা দীক্ষিত উদ্বোধন করেন। ৪২ হেক্টর (১০০ একর) জুড়ে বিস্তৃত টার্মিনালটি বৃহত্তম রেলওয়ে স্টেশনগুলির মধ্যে একটি এবং দ্বিতীয় পর্বটি চালু হওয়ার পরে দিল্লি থেকে সমস্ত পূর্বগামী ট্রেনসমূহকে পরিষেবা সরবরাহ করবে।   ইতিহাস  আনন্দ বিহার টার্মিনাল রেলওয়ে স্টেশনটি নয়াদিল্লির একটি টার্মিনাল স্টেশন হিসাবে নির্মিত হয়।  দিল্লি সরাই রোহিলা টার্মিনাল ও হযরত নিজামুদ্দিন টার্মিনাল হ'ল দিল্লি শহরের আরও দুটি রেল টার্মিনাল, যেখানে থেকে অনেক আঞ্চলিক ও দূরপাল্লার ট্রেনসমূহ যাত্রা শুরু করে অথবা যাত্রা সমাপ্ত করে।   পটভূমি  দিল্লি শহর যাত্রীদের ক্রমবর্ধমান চাপ মেটাতে রেল পরিবহনের উপর নির্ভর করে। অতীতে দিল্লি থেকে দূরপাল্লার ট্রেনসমূহ দিল্লি জংশন (পুরানো দিল্লি), নতুন দিল্লি ও হযরত নিজামুদ্দিন নামে তিনটি স্টেশন থেকে চলাচল করত। এই ধরনের উচ্চতর যাত্রীদের ভিড় পরিচালনা করতে স্টেশনসমূহের অবকাঠামোগত সুবিধার অভাব ছিল। এছাড়াও, দিল্লি হল উত্তরাঞ্চলীয় রাজ্য পাঞ্জাব, হরিয়ানা, হিমাচল প্রদেশ, উত্তর প্রদেশ, উত্তরাখণ্ড ও জম্মু ও কাশ্মীরের শহরগুলির সংযোগকারী স্টেশন। বিদ্যমান স্টেশনগুলিতে ক্রমবর্ধমান যাত্রীদের চাপের সাথে, উত্তর রেলের দ্বারা অতিরিক্ত বড় যাত্রী টার্মিনালের প্রয়োজনীয়তা চিহ্নিত করা হয়। দিল্লি থেকে উত্তর প্রদেশ, বিহার, ওড়িশা, ঝাড়খণ্ড পশ্চিমবঙ্গ ও অন্যান্য উত্তর-পূর্ব রাজ্যগুলিতে পূর্বগামী ট্রেনগুলি যমুনা নদীর উপরের ব্রিজটি পার করতে হত, কারণ তিনটি স্টেশনই নদীর অপর পারে অবস্থিত। সুতরাং, একটি বৃহৎ-রেলওয়ে টার্মিনাল নির্মাণের জন্য ট্রান্স-যমুনা অঞ্চলে আনন্দ বিহারের অঞ্চলটি নির্বাচন করা হয়। কেন্দ্রীয় রেলমন্ত্রী নীতীশ কুমার ২০০৩ সালে ঘোষণা করেন যে আনন্দ বিহারে দিল্লি একটি নতুন রেল টার্মিনাল পাবে। স্টেশনটি ২০০৩ রেল বাজেটে কমিশন করা হয় এবং ২০০৩ সালের ডিসেম্বরে উত্তর রেল আনন্দ বিহার রেল স্টেশন প্রকল্পের প্রথম ধাপের পরামর্শদাতাদের নিয়োগের জন্য দরপত্র প্রদান করে। স্টেশনটির ভিত্তিপ্রস্তরটি তৎকালীন কেন্দ্রীয় রেলপথ মন্ত্রী নীতীশ কুমার ২০০৪ সালের ২৫ শে জানুয়ারি স্থাপন করেন। প্রথম পর্বটি ২০০৬ সালের মধ্যে শেষ হওয়ার আশা করা হয়েছিল।   তথ্যসূত্র    বহিঃসংযোগ   বিষয়শ্রেণী:পূর্ব দিল্লি জেলার রেলওয়ে স্টেশন বিষয়শ্রেণী:ভারতের রেলওয়ে টার্মিনাস বিষয়শ্রেণী:২০০৯-এ দিল্লিতে প্রতিষ্ঠিত বিষয়শ্রেণী:২০০৯-এ চালু রেলওয়ে স্টেশন
ডেনিস বের্গকাম্প (Dennis Bergkamp) (মে ১০, ১৯৬৯) একজন বিখ্যাত ওলন্দাজ ফুটবল খেলোয়াড়। আধুনিক ফুটবলের সর্বশ্রেষ্ঠ স্ট্রাইকারদের মাঝে তিনি অন্যতম। প্রায় এক দশক তিনি বিলেতের আর্সেনাল ফুটবল দলের সাথে জড়িত ছিলেন।  ১৯৯৮ সালে ফ্রান্সে অনুষ্ঠিত বিশ্বকাপের কোয়ার্টার ফাইনালে বের্গ্‌ক্যাম্প আর্জেন্টিনার বিরুদ্ধে একটি চমকপ্রদ গোল করেন যেটি বিশ্বকাপের ইতিহাসের সেরা গোলগুলির মাঝে স্থান পেয়েছে। খেলার শেষ মুহুর্তে এই গোল হল্যান্ডকে স্মরনীয় বিজয় এনে দেয়।   তথ্যসূত্র   বিষয়শ্রেণী:ওলন্দাজ পুরুষ ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিফা ১০০ বিষয়শ্রেণী:এরেডিভিজির খেলোয়াড় বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:এএফসি আয়াক্সের খেলোয়াড় বিষয়শ্রেণী:১৯৯৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ওলন্দাজ প্রবাসী পুরুষ ফুটবলার
সিদ্দিকুল্লাহ আতাল (; জন্ম ১২ আগস্ট ২০০১), সিদিক আতাল নামেও পরিচিত, একজন আফগান ক্রিকেটার। তিনি একজন উদ্বোধনী ব্যাটার, যিনি ২০২৩ সালে আফগানিস্তানের হয়ে আন্তর্জাতিক ক্রিকেটে অভিষেক করেছিলেন।   কর্মজীবন  ২০২০ শপেজেজা ক্রিকেট লিগে কাবুল ঈগলসের হয়ে ৭ সেপ্টেম্বর ২০২০-এ তার টি২০তে অভিষেক হয়েছিল। তার টি-টোয়েন্টি অভিষেকের আগে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে রাখা হয়েছিল।  তিনি ২০২১ সালের গাজী আমানুল্লাহ খান আঞ্চলিক একদিনের টুর্নামেন্টে ব্যান্ড-ই-আমির অঞ্চলের হয়ে ১৭ অক্টোবর ২০২১-এ তার লিস্ট এ অভিষেক করেন।  জুলাই ২০২১ সালে, পাকিস্তানের বিরুদ্ধে তাদের সিরিজের জন্য আফগানিস্তানের একদিনের আন্তর্জাতিক (ওডিআই) স্কোয়াডে সিদিকুল্লাহকে নাম দেওয়া হয়েছিল, কিন্তু তালেবান আফগানিস্তান দখলের পর সিরিজটি স্থগিত করা হয়েছিল। ২৩ জানুয়ারি ২০২৩ তারিখে, সিরিজটি পুনঃনির্ধারণ করা হয়েছিল এবং উভয় ক্রিকেট বোর্ডই ওডিআইয়ের পরিবর্তে তিনটি টি২০ আন্তর্জাতিক (টি-টোয়েন্টি) ম্যাচ খেলতে সম্মত হয়েছিল। পাকিস্তানের বিপক্ষে সেই সিরিজের জন্য আফগানিস্তানের স্কোয়াডে আবারো সিদ্দিকুল্লাহকে রাখা হয়েছিল। ২৭ মার্চ ২০২৩-এ সিরিজের ৩য় এবং শেষ টি২০আই ম্যাচে তার টি২০ অভিষেক হয়েছিল।  ২০২৪ সালের মে মাসে, তাকে ২০২৪ আইসিসি পুরুষদের টি-টোয়েন্টি বিশ্বকাপ টুর্নামেন্টের জন্য আফগানিস্তানের স্কোয়াডে একজন রিজার্ভ খেলোয়াড় হিসেবে নাম দেওয়া হয়েছিল। তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:ব্যান্ড-ই-আমির ড্রাগন ক্রিকেটার বিষয়শ্রেণী:কাবুল ঈগলসের ক্রিকেটার বিষয়শ্রেণী:জন্মস্থান অনুপস্থিত (জীবিত ব্যক্তি) বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:আফগানিস্তানের হয়ে এশিয়ান গেমসে রৌপ্যপদক বিজয়ী বিষয়শ্রেণী:ক্রিকেটে এশিয়ান গেমসের পদকজয়ী বিষয়শ্রেণী:২০২২ এশিয়ান গেমসের পদক বিজয়ী
সমাজতান্ত্রিক জনতা (গণতান্ত্রিক) পার্টি জনতা দল (ধর্মনিরপেক্ষ) থেকে আলাদা হয়ে গিয়েছিল। এটি ২৯ ডিসেম্বর ২০১৪ এ জনতা দল (সংযুক্ত) এর সাথে একীভূত হয়।   ইতিহাস  জনতা দলের কেরল শাখা (ধর্মনিরপেক্ষ) সিপিআই (এম) -এর নেতৃত্বাধীন বাম গণতান্ত্রিক ফ্রন্টের একটি অংশ। সিপিআই(এম)-জেডি(এস) সম্পর্ক ২০০৮ সালের দিকে চাপে পড়ে। পরিস্থিতি আরও খারাপ হয় যখন ২০০৯ সালের লোকসভা নির্বাচনে সিপিআই(এম) কোঝিকোড সংসদীয় আসনের জেডি(এস) আসন দিতে ইতস্তত করেছিল এবং শীর্ষস্থানীয় সংবাদপত্র মাতৃভূমি লাভালিন বিষয়গুলি প্রকাশ করে, যা পিনারাই বিজয়নের বিরুদ্ধে। তিনি মাতৃভূমির ব্যবস্থাপনা পরিচালক এবং এসজে(ডি) এর প্রধান এমপি বীরেন্দ্র কুমারের উপর ক্ষুব্ধ হন। এমপি বীরেন্দ্র কুমারের নেতৃত্বে জেডি(এস) এর একটি বড় অংশ ইউনাইটেড ডেমোক্রেটিক ফ্রন্টের সাথে জোটবদ্ধ হয় এবং ৭ আগস্ট ২০১০ সালে সমাজতান্ত্রিক জনতা (গণতান্ত্রিক) পার্টি চালু করে। এটি ২৯ ডিসেম্বর ২০১৪-এ জনতা দল (সংযুক্ত) এর সাথে একীভূত হয়।  ২০১৮ সালে এমপি বীরেন্দ্র কুমারের নেতৃত্বে কেরলের জনতা দল (সংযুক্ত) শাখার বীরেন্দ্র কুমারের নেতৃত্বাধীন অংশ লোকতান্ত্রিক জনতা দলের সাথে একীভূত হয়।   নেতৃবৃন্দ    সাংসদ বীরেন্দ্রকুমার  কেপি মোহনন  এমভি শ্রেয়ামস কুমার  ভি. সুরেন্দ্রন পিল্লাই  ভার্গিস জর্জ  শেখ। পি. হ্যারিস  গ্রেগরিয়স সাকারিয়া  মানয়াথ চন্দ্রন  চারুপাড়া রবি  কে শঙ্করন মাস্টার  অগাস্টিন কোলেনচেরি  ভি কুঞ্জলি  কোরান মাস্টার  এভি রামচন্দ্রন  সেলিম মাদাভুর  উগিন মোরেলি  সাবাহ পুলপাট্টা  এনসি ময়িনকুট্টি  টিএম শিবরাজন   তথ্যসূত্র    বহিঃসংযোগ    http://timesofindia.indiatimes.com/topic/article/08wK3983Wx9vN?q=janata+party  বিষয়শ্রেণী:ভারতে ধর্মনিরপেক্ষতা বিষয়শ্রেণী:কেরলের রাজনৈতিক দল বিষয়শ্রেণী:২০১০-এ প্রতিষ্ঠিত রাজনৈতিক দল বিষয়শ্রেণী:২০১৪-এ বিলুপ্ত রাজনৈতিক দল বিষয়শ্রেণী:জনতা পরিবার বিষয়শ্রেণী:জনতা দল বিষয়শ্রেণী:২০১৪-এ ভারতে বিলুপ্ত বিষয়শ্রেণী:কেরলের বিলুপ্ত রাজনৈতিক দল বিষয়শ্রেণী:ভারতের বিলুপ্ত সমাজতান্ত্রিক দল
শিকোরি () (বৈজ্ঞানিক নাম:Flueggea Virosa) যা খাক্রা বা কাউকরা নামেও পরিচিত দুধ-সাদা রঙের ফল। এরা মিশ্র চিরসবুজ বনের গুল্ম । আবাস পাহাড়, জলার ধার ও নদীপাড়।বুনোফল শিকোরি , মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ০৭-১১-২০১২ খ্রিস্টাব্দ।   বিস্তৃতি  আফ্রিকা ও এশিয়ার বিভিন্ন অঞ্চলে বিস্তৃত।   বিবরণ  এশিয়া ও আফ্রিকার বিভিন্ন অঞ্চলের মানুষ এ ফল খায়। ফলটি পাখ-পাখালিরও প্রিয়। পাতা প্রজাপতির প্রিয়। কাউকরা পত্রমোচি গাছ। স্ত্রী ও পুরুষ গাছ আলাদা। গুল্ম হলেও কখনো কখনো চার থেকে পাঁচ মিটার পর্যন্ত উঁচু হয়। শাখা কোনাকৃতি। তবে নতুন অবস্থায় লালাভ বাদামি, মসৃণ এবং ক্রমশ গাঢ়, বায়ুরন্ধ্রযুক্ত। পত্র সোপপত্রিক, উপপত্র ভল্লাকার। এক থেকে আড়াই মিলিমিটার লম্বা। আগা চোখা, অর্ধ-অখণ্ড, ঝিল্লিময় ও আশুপাতি।এর বৃন্ত দুই থেকে আট মিলিমিটার লম্বা, সরু পক্ষল। পত্রফলক উপবৃত্তাকার, দীর্ঘায়ত। পুষ্প কাক্ষিক, শীর্ষ মঞ্জরির গুচ্ছে সন্নিবিষ্ট, হলুদাভ, সুগন্ধি। পুরুষ ফুলের বৃন্ত সরু, তিন থেকে ছয় মিলিমিটার লম্বা। স্ত্রী ফুলের বৃন্ত দেড় থেকে ১২ মিলিমিটার লম্বা। পরাগায়নের কাজটি করে বিভিন্ন পোকা ও মৌমাছি। ফল স্বাদে মিষ্টি, অর্ধগোলাকার মসৃণ সবুজ বা সাদা। ফুল ও ফলের মৌসুম এপ্রিল থেকে সেপ্টেম্বর।   ব্যবহার  সাধারণত বেড়া বানানোর কাজে লাগে। গাছের শিকড়, বাকল ও পাতা সিফিলিস, গনোরিয়া, চর্মরোগ ও কৃমি সমস্যায় ব্যবহার করা হয়। পাতা ও বাকলের নির্যাস শক্তিবর্ধনে উপকারী। কাঠ খুঁটি, লাঠি ও কয়লা তৈরিতে ব্যবহার্য। কম্বোডিয়ায় এ গাছের বাকল দিয়ে মাছ অচেতন করা হয়।     তথ্যসূত্র   বিষয়শ্রেণী:ঔষধি উদ্ভিদ
This template is not blank, it adds a little icon in the top-right corner. See?  This template adds your username to :বিষয়শ্রেণী:উইকিপিডিয়া রোলব্যাকার।  ব্যবহার Place  anywhere on your user page to indicate that you have the Rollback user right.  This icon is based on . {{Rollback topicon | nocat = yes         = disables the automatically added category (default = no) }}  আরো দেখুন  উইকিপিডিয়া:রোলব্যাক  উইকিপিডিয়া:ব্যবহারকারী অধিকার স্তর   (ব্যবহারকারী বক্স)  বিষয়শ্রেণী:ব্যবহারকারী শীর্ষ আইকন ব্যবহারকারী দল টেমপ্লেট বিষয়শ্রেণী:উইকিপিডিয়া সম্পর্কিত ব্যবহারকারী টেমপ্লেট বিষয়শ্রেণী:উইকিপিডিয়া রোলব্যাক বৈশিষ্ট্য
300px|thumb|upright|তিব্বতি বজ্র (ক্লাব) ও ঘন্টা 300px|thumb|upright|একটি বিশ্ববজ্র বা "দ্বৈতবজ্র" ভুটানের প্রতীকে প্রদর্শিত হয়। বজ্র (, , , পাঞ্জাবি: ਵਜਰ, , ,  , তেলুগু: వజ్రాయుధం, , , , তিব্বতি: རྡོ་རྗེ།, খমের: វិជ្រៈ) হল পৌরণিক ও আচারিক অস্ত্র, যা হীরা (অবিনাশী) এবং বজ্রপাত (অপ্রতিরোধ্য শক্তি) এর বৈশিষ্ট্যের প্রতীক।  বজ্র হল এক ধরনের ক্লাব যার মাথার গোলাকার পাঁজর। পাঁজরগুলি বলের আকৃতির শীর্ষে মিলিত হতে পারে, অথবা সেগুলি পৃথক হতে পারে এবং তীক্ষ্ণ বিন্দুতে শেষ হতে পারে যা দিয়ে ছুরিকাঘাত করা যায়। বজ্র হল দেবতা ও স্বর্গের বৈদিক রাজা ইন্দ্রের অস্ত্র। এটি, আত্মা এবং আধ্যাত্মিক শক্তির দৃঢ়তা উপস্থাপন করতে হিন্দু, বৌদ্ধ ও জৈন ধর্মের ধর্মীয় ঐতিহ্য দ্বারা প্রতীকীভাবে ব্যবহৃত হয়।  হিন্দুধর্মে বজ্রকে মহাবিশ্বের অন্যতম শক্তিশালী অস্ত্র হিসেবে বিবেচনা করা হয়।Ritual Implements in Tibetan Buddhism: A Symbolic Appraisal বজ্রের ব্যবহার প্রতীকী ও আচারিক হাতিয়ার হিসাবে হিন্দুধর্ম থেকে ভারত ও এশিয়ার অন্যান্য অংশের অন্যান্য ধর্মে ছড়িয়ে পড়ে।  তথ্যসূত্র   উৎস       Dallapiccola, Anna L. Dictionary of Hindu Lore and Legend.   McArthur, Meher. Reading Buddhist Art: An Illustrated Guide to Buddhist Signs And Symbols. Thames & Hudson Ltd, 2002.  Vessantara. Meeting The Buddhas. Windhorse Publications, 2003.  Vessantara. Vajra and Bell. Windhorse Publications, 2001.  Slaje, Walter. Vájra. Zur Schleuderwaffe im Rigveda. Halle: Universitätsverlag 2022 | ISBN 978-3-86977-253-0 বহিঃসংযোগ   The Diamond Sutra, also called the Vajra Cutter Sutra, available in multiple languages from the FPMT  The Essential Songs of Milarepa / VI. Songs About Vajra Love 46. Answer to Dakini Tzerima  Video of a short segment of the Chinese Yogacara Flaming Mouth ceremony (瑜伽焰口法會) where vajra and vajra-bells are being used to expel demons from the ritual platform  বিষয়শ্রেণী:হিন্দু পৌরাণিক অস্ত্র বিষয়শ্রেণী:ভারতের অস্ত্র বিষয়শ্রেণী:বৌদ্ধ প্রতীক বিষয়শ্রেণী:জাদুকরী বস্তু বিষয়শ্রেণী:ইন্দ্র